Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta /* JOIN/2014/037 final - 2014/0323 (NLE) */





PERUSTELUT (1) Neuvoston päätös 2011/782/YUTP[1] pantiin täytäntöön Syyrian tilanteen johdosta määrättävistä rajoittavista toimenpiteistä 18 päivänä tammikuuta 2012 annetulla neuvoston asetuksella (EU) N:o 36/2012. Päätös 2011/782/YUTP kumottiin ja korvattiin neuvoston päätöksellä 2012/739/YUTP[2]. Päätöksen 2012/739/YUTP voimassaolo päättyi 1. kesäkuuta 2013. Sitä seurasi päätös 2013/255/YUTP, jota sovelletaan 1. kesäkuuta 2014 asti. (2) Neuvoston päätöstä 2013/255/YUTP muutettiin xxx annetulla neuvoston päätöksellä 2014/XXX/YUTP Syyriaan kohdistuvien rajoittavien lisätoimenpiteiden määräämiseksi erityisesti lentopetrolin ja polttoaineiden tiettyjen lisäaineiden osalta. (3) Näiden toimenpiteiden täytäntöön panemiseksi tarvitaan unionin lisätoimia. Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EU) N:o 36/2012 muutetaan vastaavasti. 2014/0323 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP[3], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Suurin osa päätöksessä 2013/255/YUTP säädetyistä toimenpiteistä pannaan täytäntöön neuvoston asetuksella (EU) N:o 36/2012[4]. (2) Neuvosto antoi ... päivänä marraskuuta 2014 päätöksen 2014/.../YUTP päätöksen 2013/255/YUTP muuttamisesta estääkseen unionista tai muualta peräisin olevan lentopetrolin ja lisäaineiden myynnin, toimituksen, siirron tai viennin Syyriassa oleville henkilöille, yhteisöille tai elimille tai käytettäväksi Syyriassa. (3) Lisäksi olisi kiellettävä rahoituksen tai rahoitusavun, mukaan lukien rahoitusjohdannaiset, sekä vakuutuksen ja jälleenvakuutuksen tarjoaminen Syyriassa oleville henkilöille, yhteisöille tai elimille tai käytettäväksi Syyriassa, siltä osin kuin on kyse lentopetrolin ja lisäaineiden myynnistä, toimituksesta, siirrosta tai viennistä Syyriassa tai Syyriassa käyttämistä varten. (4) On välttämätöntä säätää kattava säännösten kiertämistä koskeva lauseke, jonka mukaan on kiellettyä osallistua tietoisesti ja tarkoituksellisesti toimintaan, joiden tarkoituksena tai vaikutuksena on kiertää tämän asetuksen säännöksiä. (5) Nämä toimenpiteet kuuluvat Euroopan unionin toiminnasta tehdyn sopimuksen soveltamisalaan, ja sen täytäntöön panemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa. (6) Sen vuoksi asetusta (EU) N:o 36/2012 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 36/2012 seuraavasti: 1) Lisätään 8 a artikla seuraavasti: ”8 a artikla 1. Kielletään a) liitteessä VIII lueteltujen lentopetrolin ja polttoaineiden lisäaineiden myynti, toimitus, siirto tai vienti suoraan tai välillisesti yhdellekään Syyriassa olevalle henkilölle, yhteisölle tai elimelle tai käytettäväksi Syyriassa; b) sellaisen rahoituksen tai rahoitusavun, mukaan lukien rahoitusjohdannaiset, sekä vakuutuksen ja jälleenvakuutuksen tarjoaminen, joka liittyy liitteessä VIII lueteltujen lentopetrolin ja polttoaineiden lisäaineiden myyntiin, toimitukseen, siirtoon tai vientiin yhdellekään Syyriassa olevalle henkilölle, yhteisölle tai elimelle tai käytettäväksi Syyriassa; c) liitteessä VIII lueteltujen lentopetrolin ja polttoaineiden lisäaineiden myyntiin, toimitukseen, siirtoon tai vientiin liittyvien välityspalvelujen tarjoaminen yhdellekään Syyriassa olevalle henkilölle, yhteisölle tai elimelle tai käytettäväksi Syyriassa. 2. Liitteeseen VIII sisältyvät erityisesti kerosiinityyppistä lentopetrolia varten suunnitellut lentopetroli ja polttoaineiden lisäaineet. 3. Edellä olevasta 1 kohdasta poiketen jäsenvaltioiden toimivaltaiset viranomaiset, jotka on nimetty liitteessä III luetelluilla verkkosivustoilla, voivat antaa luvan liitteessä VIII lueteltujen lentopetrolin ja polttoaineiden lisäaineiden myyntiin, toimitukseen, siirtoon tai vientiin kenelle tahansa Syyriassa olevalle henkilölle, yhteisölle tai elimelle tai käytettäväksi Syyriassa asianmukaisiksi katsomillaan ehdoilla, todettuaan, että lentopetroli ja polttoaineiden lisäaineet a) ovat tarpeen Yhdistyneiden kansakuntien tai sen puolesta toimivien tahojen antaman avun toimittamiseksi tai sen toimittamisen helpottamiseksi Syyriassa humanitaarisiin tarkoituksiin, kuten avun toimittamiseen tai sen toimittamisen helpottamiseen, mukaan lukien lääkintätarvikkeet ja elintarvikkeet sekä humanitaaristen työntekijöiden kuljettaminen ja näihin liittyvä apu, tai Syyriasta tai Syyriassa evakuoimiseen; b) on yksinomaan tarkoitettu Syyriassa toimivien siviili-ilma-alusten toimintaa varten. 4. Kyseisten jäsenvaltioiden on ilmoitettava muille jäsenvaltioille ja komissiolle neljän viikon kuluessa tämän artiklan nojalla myönnetyistä luvista. 5. Edellä 1 kohdassa säädettyä kieltoa ei sovelleta sellaisiin liitteessä VIII lueteltuihin lentopetroliin ja polttoaineiden lisäaineisiin, joita käyttävät yksinomaan Syyrian lentoasemilta tai lentoasemille tai Syyrian yli lentävät siviili-ilma-alukset.” 2) Lisätään 27 a artikla seuraavasti: ”27 a artikla 1. Kielletään tietoinen ja tarkoituksellinen osallistuminen toimintaan, jonka tavoitteena tai seurauksena on kiertää tämän asetuksen säännöksiä.” 3) Lisätään tämän asetuksen liite asetukseen (EU) N:o 36/2012 liitteenä VIII. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös 2011/782/YUTP, annettu 1 päivänä joulukuuta 2011, Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta (EUVL L 319, 2.12.2011, s. 56). [2] Neuvoston päätös 2012/739/YUTP, annettu 29 päivänä marraskuuta 2012, Syyriaan kohdistettavista rajoittavista toimenpiteistä ja päätöksen 2011/782/YUTP kumoamisesta (EUVL L 330, 30.11.2012, s. 21). [3] EUVL L 147, 1.6.2013, s. 14. [4] Neuvoston asetus (EU) N:o 36/2012, annettu 18 päivänä tammikuuta 2012, Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta (EUVL L 16, 19.1.2012, s. 1). ”LIITE VIII” 8 a artiklassa tarkoitetut lentopetroli ja polttoaineiden lisäaineet N:o || Kuvaus || CN-koodi (1) Nakutusta estävät valmisteet, kuten tetraetyylilyijy (TEL) nakutusta estävät valmisteet, tetraetyylilyijyyn perustuvat nakutusta estävät valmisteet, muihin lyijy-yhdisteisiin perustuvat muut nakutusta estävät valmisteet || 3811 11 10 3811 11 90 3811 19 00 (2) Hapettumisenestoaineet Hapettumisenestoaineet, joita käytetään voiteluöljyjen lisäaineissa: - hapettumisenestoaineet, joissa on maaöljyä: - muut hapettumisenestoaineet: Hapettumisenestoaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (3) Antistaattiset lisäaineet Voiteluöljyjen antistaattiset lisäaineet: - joissa on maaöljyjä: - muut: Antistaattiset lisäaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (4) Korroosionestoaineet Voiteluöljyjen korroosionestoaineet: - joissa on maaöljyjä: - muut: Korroosionestoaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (5) Polttoainejärjestelmän jäänestoaineet Polttoainejärjestelmän jäänestoaineet voiteluöljyjä varten: - joissa on maaöljyjä: - muut: Polttoainejärjestelmän jäänestoaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (6) Metallinsitojat Voiteluöljyjen metallinsitojat: - joissa on maaöljyjä: - muut: Metallinsitojat muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (7) Biosidipohjaiset lisäaineet Voiteluöljyjen biosidipohjaiset lisäaineet: - joissa on maaöljyjä: - muut: Biosidipohjaiset lisäaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (8) Termistä hapetuskestävyyttä parantavat lisäaineet Termistä hapetuskestävyyttä parantavat lisäaineet voiteluöljyjä varten: - joissa on maaöljyjä: - muut: Termistä hapetuskestävyyttä parantavat lisäaineet muita sellaisia nesteitä varten, joita käytetään samaan tarkoitukseen kuin kivennäisöljyjä: || 3811 21 00 3811 29 00 3811 90 00 (9) Lentopetroli (muu kuin kerosiinityyppinen): Suihkumoottoribensiini (kevyet öljyt) Muu kuin kerosiinityyppinen (keskiraskaat öljyt) || 2710 12 70 2710 19 29 (10) Lentopetroli (keskiraskaat öljyt) || 2710 19 21 (11) Lentopetroli, johon on sekoitettu biodieseliä[1] || 2710 20 90 [1] Edellyttäen, että se sisältää edelleen vähintään 70 painoprosenttia maaöljyjä tai bitumisista kivennäisistä saatuja öljyjä.